CELEX: 62018TN0001
Language: bg
Date: 2018-01-08 00:00:00
Title: Дело T-1/18: Жалба, подадена на 8 януари 2018 г. — Deutsche Lufthansa/Комисия

19.2.2018   
            
            
               BG
            
            
               Официален вестник на Европейския съюз
            
            
               C 63/23
            
         Жалба, подадена на 8 януари 2018 г. — Deutsche Lufthansa/Комисия
   (Дело T-1/18)
   (2018/C 063/31)
   Език на производството: английски
   
      Страни
   
   
      Жалбоподател: Deutsche Lufthansa AG (Кьолн, Германия) (представители: S. Völcker и J. Ruiz Calzado, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Комисията от 27 октомври 2017 г. по преписка № M.8633 — Lufthansa/Certain Air Berlin Assets, Решение на Комисията съгласно член 7, параграф 3 oт Регламент (ЕО) № 139/2004 и член 57 oт Споразумението за Европейското икономическо пространство,
            
         
               —
            
            
               при условията на евентуалност, да отмени точка 44, буква в) oт обжалваното решение, и
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага пет основания.
   
               1.
            
            
               Първото основание е липсата на правомощие на Комисията да подчини възможността на Lufthansa да придобива от трети страни лизингодатели самолети, които тези лизингодатели са предоставили на лизинг на NIKI или на неговото дружество майка Air Berlin, на условието Lufthansa да ги предостави на разположение при пазарни условия на NIKI или на алтернативен приобретател на NIKI, ако сделката относно NIKI не бъде сключена поради каквато и да е причина (наричана по-нататък „условието“) съгласно член 7, параграф 3 от Регламента относно концентрациите (1), тъй като покупките на самолети не представляват частично изпълнение.
               Жалбоподателят изтъква, че Комисията няма правомощие по член 7, параграф 3 oт Регламента относно концентрациите да наложи условието, тъй като покупката на самолет от Lufthansa от трети страни не е била свързана със сделката относно NIKI (2) и не представлява частично „изпълнение“ на планираното придобиване на NIKI, което трябвало да се ползва от изключение от задължението за спиране по член 7, параграф 1 oт Регламента относно концентрациите.
            
         
               2.
            
            
               Второто основание е твърдението, че изисквайки от Lufthansa да улесни продажбата на NIKI на друг купувач, условието надхвърля допустимия обхват на член 7, параграф 3 от Регламента относно концентрациите и по този начин нарушава принципа на пропорционалност.
               Според жалбоподателя условията съгласно член 7, параграф 3 от Регламента относно сливанията са подходящи само доколкото са необходими в даден случай като гаранция, че неправомерното засягане на пазарното поведение на дружеството, предмет на придобиване, и етапите на изпълнение на нотифицираната сделка, могат да бъдат отменени, така че да бъде възстановено status quo ante.
            
         
               3.
            
            
               Третото основание е твърдението, че неясният стандарт за „пазарни условия“ и липсата на предвидени процесуални средства за защита или на ограничаващи принципи е във вреда на Lufthansa и следователно нарушава принципите на пропорционалност, правна сигурност и правото на собственост и свободата на стопанска дейност на Lufthansa.
            
         
               4.
            
            
               Четвъртото основание е липсата на адекватни мотиви в обжалваното решение по отношение на броя на самолетите, за които се отнася.
               Lufthansa излага, че Комисията не е изложила адекватни мотиви, тъй като тълкуването на собственото ѝ решение създава фундаментална несигурност относно обхвата на условието, което накърнява сериозно възможността на Lufthansa да потърси съдебна защита, както и възможността на Съда да изпълни задължението си за контрол за контрол.
            
         
               5.
            
            
               Петото основание е нарушение на правото на жалбоподателя да бъде изслушан.
               Lufthansa излага, че Комисията не е спазила правото на Lufthansa да бъде изслушано и е пренебрегнала временната процедура, предвидена в член 18 от Регламента относно концентрациите и член 12 oт Регламент (EО) № 802/2004 (3) на Комисията, с приемането на обжалваното решение като „окончателно“, без да е предоставила възможност на Lufthansa да изложи виждането си относно условието и каквато и да е вреда за конкуренцията, която условието е трябвало да отстрани, нито преди (член 18, параграф 1 от Регламента относно концентрациите), нито след (член 18, параграф 2 от Регламента относно концентрациите) приемането на решението.
            
         
      (1)  Регламент (EO) № 139/2004 на Съвета от 20 януари 2004 година относно контрола върху концентрациите между предприятия (ОВ L 24, 2004 г., стр. 1; Специално издание на български език, 2007 г., глава 8, том 1, стр. 201).
   
      (2)  В контекста на предложеното придобиване от Lufthansa на дялове от NIKI Luftfahrt GmbH (наричано по-нататък „NIKI“) and Luftfahrtgesellschaft Walter mbH (наричано по-нататък „LGW“) от Air Berlin PLC & Co. Luftverkehrs KG (наричано по-нататък „Air Berlin“) (наричано по-нататък „сделката“) (във връзка само с NIKI, наричано по-нататък „сделката „NIKI“).
   
      (3)  Регламент (ЕО) № 802/2004 на Комисията от 7 април 2004 година за прилагане на Регламент (ЕО) № 139/2004 на Съвета за контрола върху концентрациите между предприятията (ОВ L 133, 2004 г., стр. 1; Специално издание на български език, 2007 г., глава 8, том 2, стр. 3).